তৃতীয় কিস্তিঃ শারি নদী ও বুদানা জলপ্রপাত ২২ নভেম্বর, ২০১৬ । মঙ্গলবার ডিআর কঙ্গোর প্রথম সকাল) সকাল ছয়টায় ঘুম থেকে উঠলাম। রুম থেকে বের হয়ে দেখি পূর্বাকাশে সূর্য অনেকটা উপরে উঠেছে। ব্যানব্যাটের এ ক্যাম্পটি একটি অনুচ্চ মালভূমির উপর অবস্থিত। পূর্ব দিকে আনত হয়ে এ মালভূমি শহরের দিকে গেছে। শহরটা ক্যাম্প থেকে বেশ নিচুতে। শহরের পূর্ব দিকে পাহাড় শ্রেণি। সূর্য পাহাড় শ্রেণি ছেয়ে উপরেই উঠেছে। তাই মনে হল এখানে অতি তাড়াতাড়ি ভোর হয়। গতকাল এক সৈনিক বলেছিল, এখানে সকালের সূর্য দেখতে বেশ মনোরম। কিন্তু সেই মনোরম সূর্য দেখার সৌভাগ্য আজ হল না।